Antony Anandarayar

Antony Anandarayar (Varadarajanpet, Tamil Nadu, 1945eko uztailaren 17a – Chennai, 2021eko maiatzaren 4a) indiar elizgizon katolikoa izan zen. 1997tik 2004ra Ootacamundeko apezpikua izan zen eta 2004tik 2021era Pondicherry eta Cuddaloreko artzapezpikua.

 Bizitza 

1997ko urtarrilaren 2an, Joan Paulo II.a aita santuak Ootacamundeko apezpiku izendatu zuen. Urterrilaren 29an jaso zuen apezpiku-ordenazioa Ootacamundeko Santa Maria elizan, Duraisamy Simon Lourdusamy kardinalaren eskutik, James Masilamony Arul Das eta Savarinathan Michael Augustine artzapezpikuak lagunduta.

2004ko ekainaren 10ean, aita santu berak Pondicherry eta Cuddaloreko artzapezpiku metropolitar izendatu zuen. Uztailaren 5ean hartu zuen kargua.

2020ko abenduan, artxidiozesian kasta-diskriminazio mota guztiak desagerrarazteko beharrezko guztia egingo zuela iragarri zuen.

2021eko urtarrilaren 27an, Frantzisko aita santuak Anandarayarren dimisioa onartu zuen, 75 urte bete baitzituen.

2021eko apirilean, COVID-19 gaixotasuna hartu zuen eta Chennaiko San Tomas ospitalean ingresatu zuten. Geroago birusaren proba negatiboa eman bazuen ere, maiatzaren 4ko goizean, bere osasuna okerrera egin zuen oxigeno saturazio maila oso baxuak zirela eta. Egun bereko 21:30ean hil zen. Gorpua Puducherryko Sortzez Garbiaren katedralera eraman zuten hobiratzeko. Hileta hurrengo egunean egin zen, 16:00etan. Meza ostean, Anandarayar katedraleko hilerrian lurperatu zuten.

 Ondorengotza apostolikoa 

 Erreferentziak 

 Kanpo estekak 

Kategoria:Indiako artzapezpikuak
Kategoria:Indiako katolikoak
Kategoria:Joan Paulo II.ak izendatutako apezpikuak
Kategoria:Chennain hildakoak
Kategoria:COVID-19 gaixotasunaren biktimak
Kategoria:XX. mendeko indiarrak
Kategoria:XXI. mendeko indiarrak